
                                                                                      2026 жылғы «  »
                                                                                      №      қаулысына қосымша



                                                                                      Жамбыл облысы әкімдігінің 
     2016 жылғы 04 шілдедегі         
     № 197 қаулысымен бекітілген



«Жамбыл облысы әкімдігінің жер қатынастары басқармасы» коммуналдық мемлекеттік мекемесінің ережесі


1- тарау. Жалпы ережелер

[bookmark: _Hlk237251855]         1. «Жамбыл облысы әкімдігінің жер қатынастары басқармасы» коммуналдық мемлекеттік мекемесі (бұдан әрі – Басқарма) Жамбыл облысы аумағында жер реформасын жүзеге асыру және жер қатынастарын реттеу саласында басшылықты жүзеге асыратын Қазақстан Республикасының мемлекеттік органы болып табылады.
         2. Басқарманың ведомстволары жоқ. 
         3. Басқарма өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады. 
         4. Басқарма мемлекеттік мекеменің ұйымдық-құқықтық нысанындағы заңды тұлға, Қазақстан Республикасының Мемлекеттік Елтаңбасы бейнеленген мөр және өз атауы қазақ және орыс тілдерінде жазылған мөртабандар, белгіленген үлгідегі бланкілер, Қазақстан Республикасының заңнамасына сәйкес қазынашылық органдарында шоттары бар. 
         5. Басқарма азаматтық-құқықтық қатынастарға өз атынан түседі. 
         6. Басқарма Қазақстан Республикасының заңнамасына сәйкес уәкілеттік берілген жағдайда ол мемлекеттің атынан азаматтық-құқықтық қатынастардың тарапы болуға құқылы. 
         7. Басқарма өз құзыретінің мәселелері бойынша заңнамада белгіленген тәртіппен «Жамбыл облысы әкімдігінің жер қатынастары басқармасы» коммуналдық мемлекеттік мекемесі басшысының бұйрықтарымен және Қазақстан Республикасының заңнамасында көзделген басқа да актілермен ресімделетін шешімдер қабылдайды. 
          8. «Жамбыл облысы әкімдігінің жер қатынастары басқармасы» коммуналдық мемлекеттік мекемесінің құрылымы мен штат санының лимиті Қазақстан Республикасының заңнамасына сәйкес бекітіледі. 
          9. Заңды тұлғаның орналасқан жері: 080000, Қазақстан Республикасы, Жамбыл облысы, Тараз қаласы, Желтоқсан көшесі, 78 ғимарат.
          10. Осы Ереже Басқарманың құрылтай құжаты болып табылады.
          11. Басқарманың қызметін қаржыландыру Қазақстан Республикасының заңнамасына сәйкес жергілікті бюджеттен жүзеге асырылады.
           12. Басқармаға кәсіпкерлік субъектілерімен басқарманың өкілеттігі болып табылатын міндеттерді орындау тұрғысынан шарттық қарым-қатынасқа түсуіне тыйым салынады. Егер Басқарма заңдармен кіріс әкелетін қызметті жүзеге асыру құқығы берілсе, онда алынған кіріс, егер Қазақстан Республикасының заңнамасында өзгеше белгіленбесе, мемлекеттік бюджетке жіберіледі.

      2-тарау. Мемлекеттік органның мақсаттары, функциялары мен өкілеттіктері

          13. Мақсаттары:
           1) Жамбыл облысының Жер ресурстарын пайдалану және қорғау мәселелерінде бірыңғай мемлекеттік саясатты жүргізу (миссия);
           2) Жамбыл облысы аумағында жер қатынастарын және жер реформасын реттеуді жүзеге асыру;
            3) Қазақстан Республикасының заңнамасында көзделген өзге де міндеттерді жүзеге асыру.
          14. Өкілеттіктері:
          1) құқықтары:
           1.1.) мемлекеттік органдардан, ұйымдардан, лауазымды адамдар мен азаматтардан ақпарат сұратуға және алуға құқылы;
           1.2.) жер қатынастары саласындағы нормативтік құқықтық актілерді әзірлеу жөнінде ұсыныстар енгізу;
           1.3.) өз құзыретіне жатқызылған мәселелер бойынша мемлекеттік органдармен өзара іс-қимыл жасау;
          1.4.) Басқарманың құзыретіне кіретін мәселелер бойынша кеңестер, семинарлар, конференциялар, дөңгелек үстелдер және өзге де отырыстар өткізу;
         1.5) Қазақстан Республикасының заңнамалық актілерінде көзделген өзге де құқықтарды жүзеге асыруға құқылы.
         2) міндеттері:
          2.1) Басқарманың құзыретіне кіретін мәселелер бойынша облыс әкімдігі жанында жұмыс істейтін консультативтік-кеңесші органдар мен жұмыс топтарының қызметін қамтамасыз ету;
          2.2) жер қатынастарын реттеу саласындағы мемлекеттік саясатты тиімді іске асыруды қамтамасыз ету.
          15. функциялары:
         1) жер қойнауын пайдалану мақсаттары үшін жер учаскелерін беру бойынша облыстың жергілікті атқарушы органының ұсыныстары мен шешімдерінің жобаларын дайындау (өндіру жөніндегі жұмыстарды жүргізу үшін; бірлескен барлау және өндіру бойынша);
         2) барлаумен және (немесе) өндірумен байланысты емес жерасты құрылыстарын салу және (немесе) пайдалану бойынша облыстың жергілікті атқарушы органының ұсыныстары мен шешімдерінің жобаларын дайындау),
         3) магистральдық құбырларды, мұнай және газды қайта өңдеу объектілерін салу (реконструкциялау) бойынша облыстың жергілікті атқарушы органының ұсыныстары мен шешімдерінің жобаларын дайындау, 
         4) жергілікті маңызы бар ерекше қорғалатын табиғи аумақтарды құру және кеңейту; 
         5) облысты дамыту бағдарламасын әзірлеуге қатысу;
         6) жерді резервтеу жөнінде ұсыныстар дайындау;
         7) жер қатынастарын реттеу саласындағы мемлекеттік саясатты іске асыру; 
         8) облыстың жергілікті атқарушы органының мемлекеттік ғылыми-зерттеу ұйымдарына және олардың тәжірибелік шаруашылықтарына, сондай-ақ мемлекеттік тұқым шаруашылығы шаруашылықтары мен асыл тұқымды зауыттарға жер учаскелерін беру жөніндегі ұсыныстары мен шешімдерінің жобаларын дайындау; 
         9) жасанды құрылыстар салу үшін аумақтық сулар алып жатқан жер учаскелерін беру бойынша облыстың жергілікті атқарушы органының ұсыныстары мен шешімдерінің жобаларын дайындау; 
         10) жерге орналастыруды жүргізуді ұйымдастыру және жер учаскелерін қалыптастыру жөніндегі жерге орналастыру жобаларын бекіту;
          11) өз құзыреті шегінде жер учаскелерінің бөлінетіндігі мен бөлінбейтіндігін айқындау; 
          12) жерді аймақтарға бөлу жобаларын, облыс жерлерін ұтымды пайдалану жөніндегі жобалар мен схемаларды әзірлеуді ұйымдастыру; 
          13) өз құзыреті шегінде жер сауда-саттығын (конкурстар, аукциондар) өткізуді ұйымдастыру; 
           14) жерді пайдалану және қорғау мәселелерін қозғайтын облыстық, қалалық, аудандық маңызы бар жобалар мен схемаларға сараптама жүргізу;
           15) өз құзыреті шегінде жер учаскесін сатып алу-сату шарттарын және жалдау және уақытша өтеусіз жер пайдалану шарттарын жасасу және жасалған шарттар талаптарының орындалуын бақылауды жүзеге асыру; 
           16) аудандардың, облыстық маңызы бар қалалардың деректері негізінде облыс жерлерінің балансын жасау; 
            17) Қазақстан Республикасы Жер кодексінің 71-бабына сәйкес облыстың жергілікті атқарушы органының іздестіру жұмыстарын жүргізу үшін жер учаскелерін пайдалануға рұқсат беру жөнінде ұсыныстар дайындау; 
           18) ауыл шаруашылығы алқаптарын бір түрден екінші түрге ауыстыру жөнінде ұсыныстар дайындау; 
           19) жер-кадастрлық жоспарды бекіту; 
            20) мемлекеттік қызметкерлерді қайта даярлауды және олардың біліктілігін арттыруды ұйымдастыру;
            21) жер қатынастары саласында мемлекеттік қызметтер көрсету.

            3-тарау. Мемлекеттік органның бірінші басшысының мәртебесі, өкілеттіктері

         16. Басқармада басқаруды бірінші басшы жүзеге асырады, ол Басқармаға жүктелген міндеттердің орындалуына және оның өз өкілеттіктерін жүзеге асыруына дербес жауапты болады. 
          17. Басқарманың бірінші басшысын Қазақстан Республикасының заңнамасына сәйкес Жамбыл облысының әкімі лауазымға тағайындайды және лауазымнан босатады. 
           18. Басқарманың бірінші басшысының орынбасары жоқ. 
           19.  Басқарманың бірінші басшысының өкілеттіктері:
            1) басқарма қызметкерлерінің өкілеттіктері мен міндеттерін айқындайды;
            2) заңнамаға сәйкес Басқарма қызметкерлерін қызметке тағайындайды және қызметтен босатады;
            3) өз құзыреті шегінде бұйрықтар шығарады, нұсқаулар береді, қызметтік құжаттамаға қол қояды;
             4) заңнамада белгіленген тәртіппен Басқарма қызметкерлерін көтермелеуді жүзеге асырады;
             5) заңнамада белгіленген тәртіппен Басқарма қызметкерлеріне тәртіптік жаза қолданады;
             6) Басқарманың құзыретіне кіретін мәселелер бойынша нормативтік құқықтық актілер мен басқа да құжаттарды әзірлеу барысын бақылайды;
             7) Басқарманың құзыретіне кіретін мәселелер бойынша есепті материалдарды дайындау бойынша жұмысты бақылайды;
              8) белгіленген тәртіппен қаржы-экономикалық және шаруашылық қызмет мәселелерін шешеді, бюджет қаражатының ұтымды және мақсатты пайдаланылуын бақылайды;
              9) Басқарма қызметінде заңдылықтың, шарттық және қаржылық тәртіптің сақталуын қамтамасыз етеді;
           10) заңнамада белгіленген тәртіппен мемлекеттік органдар мен өзге де ұйымдарда басқарма атынан өкілдік етеді;
           11) басқармада сыбайлас жемқорлыққа қарсы іс-қимылға бағытталған шараларды қабылдайды және сыбайлас жемқорлыққа қарсы шараларды қабылдағаны үшін дербес жауапты болады;
           12) Қазақстан Республикасының заңнамасына сәйкес өзге де өкілеттіктерді жүзеге асырады.
           20. Басқарма басшысы болмаған кезеңде оның өкілеттіктерін орындауды қолданыстағы заңнамаға сәйкес оны алмастыратын тұлға жүзеге асырады. 
           21. Басқармада алқалы органдар жоқ. 

           4-тарау. Мемлекеттік органның мүлкі

           22. Басқарманың заңнамада көзделген жағдайларда жедел басқару құқығында оқшауланған мүлкі болуы мүмкін.  Басқарманың мүлкі оған меншік иесі берген мүлік, сондай-ақ өз қызметі нәтижесінде сатып алынған мүлік (ақшалай кірістерді қоса алғанда) және Қазақстан Республикасының заңнамасында тыйым салынбаған өзге де көздер есебінен қалыптастырылады. 
          23. Басқармаға бекітілген мүлік коммуналдық меншікке жатады.
[bookmark: _GoBack]          24. Егер заңнамада өзгеше көзделмесе, Басқарма өзіне бекітілген мүлікті және оған қаржыландыру жоспары бойынша берілген қаражат есебінен сатып алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ.

           5-тарау. Мемлекеттік органды қайта ұйымдастыру және тарату

           25. Басқарманы қайта ұйымдастыру және тарату Қазақстан Республикасының заңнамасына сәйкес жүзеге асырылады.
